cyanic-selkie/wikianc huggingface dataset:
เพราะรัก คือเพลงรัก
เนื้อเรื่อง
หลังจากที่ทำอัลบั้มเสร็จ แดนและเกรต้าก็ได้กลับมาพบกับโซลอีกครั้ง โซลประทับใจกลับผลงานของแดนและเกรต้ามาก แต่พวกเขายังไม่สามารถสรุปข้อตกลงกันได้ หลังจากที่เกรต้าได้ใคร่ครวญแล้ว เธอตัดสินใจที่จะพบเดฟ ทั้งคู่ได้วิจารณ์ผลงานอัลบั้มซึ่งกันและกัน อย่างไรก็ตาม เกรต้ารู้สึกเหมือนถูกหักหลังกับเพลง “ลอสสตาร์” ผลงานเพลงแปลงของเดฟที่เน้นเอาใจเพลงกระแสหลัก (เพลงรักบัลลาดที่เกรต้าแต่งให้เดฟเป็นของขวัญวันคริสมาสต์เมื่อครั้งที่ทั้งคู่ยังคบกัน) เกรต้าเชื่อว่าความหมายของเพลงที่แท้จริงได้สูญหายไป ถึงกระนั้นก็ตาม เดฟได้ชวนให้เกรต้ามาฟังเขาเล่นดนตรีที่ กราเมอร์ซี เทียเตอร์ ในช่วงสุดสัปดาห์นั้น เพื่อหวังให้เกรต้าได้เห็นถึงอิทธิพลของเพลงที่มีต่อบรรดาแฟนคลับของเขา
เกรต้าได้มาถึงที่หมายได้ทันเวลาพอดีที่จะได้เห็นเดฟเล่นเพลงที่เขาได้ทำใหม่ขึ้น ท่ามกลางกลุ่มฝูงชน แม้ว่าเดฟได้ชวนให้เกรต้าขึ้นมาบนเวทีและร่วมเล่นกีต้าร์กับกลุ่มดนตรีของเขา เกรต้าปฏิเสธคำชวนนั้น และน้ำตาของเธอก็ล้นเอ่อ เธอได้ออกจากสถานที่นั้นไปและขี่จักรยานไปตามที่ต่างๆ ในเมืองพร้อมกับความรู้สึกใหม่ที่เกิดขึ้นกับเธอ หลังจากนั้น เกรต้าได้เข้าพบแดนที่อพาร์ทเม้นท์ของเขา ในขณะที่แดนกำลังเตรียมจัดของเพื่อกลับบ้านไปอยู่กับภรรยาของเขา เกรต้าบอกแดนว่าเธอไม่ต้องการให้แดนปล่อยอัลบั้มของเธอ แต่ต้องการให้ปล่อยผ่านทางสื่อออนไลน์แทน แดนตกลงอย่างเสียไม่ได้ และได้ติดต่อ ทัลเบิลกัม ศิลปินแรพชื่อดังผู้ซึ่งช่วยโปรโมทอัลบั้มผ่านทางทวิตเตอร์ของเขา ในวันถัดมา โซลได้บอกแดนว่าอัลบั้มเพลงของเกรต้ามียอดขาย 10,000 ก็อปปี้ภายในหนึ่งวัน
การผลิต
ภาพยนตร์กำกับโดยจอห์น คาร์นีย์ และผลิตโดยแอนโธนี เบรกแมน การถ่ายทำเริ่มต้นที่นิวยอร์กในวันที่ 2 กรกฎาคม 2012 ด้วยสถานที่ถ่ายทำ เช่น วอชิงตัน สแควร์ พาร์กในนิวยอร์ก
ผลตอบรับ
ภาพยนตร์ได้รับผลวิจารณ์ในแง่บวกจากนักวิจารณ์ส่วนใหญ่ โดยในเดือนกรกฎาคม 2014 ได้รับคะแนน "ความสด" 80% จากเว็บไซต์ร็อตเทน โทเมโท (Rotten tomato) และได้คะแนน 62 จากเมตาคริติก (Metacritic)
การเลือกตั้งสหพันธรัฐในเยอรมนี พ.ศ. 2548
'''การเลือกตั้งสหพันธรัฐในเยอรมนี พ.ศ. 2548''' จัดขึ้นเมื่อวันที่ 18 กันยายน พ.ศ. 2548 ในการเลือกตั้งครั้งนี้อังเกลา แมร์เคิลนำพรรคสหภาพประชาธิปไตยคริสเตียนและพรรคสหภาพสังคมคริสเตียน (CDU/CSU) ชนะการเลือกตั้งโดยได้รับที่นั่งรวมกัน 226 ที่นั่ง ทำให้เธอเป็นนายกรัฐมนตรีหญิงคนแรก แต่ที่นั่งของพรรคน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้ต้องจัดตั้งรัฐบาลเสียงข้างมากกับพรรคประชาธิปไตยสังคม (SPD) ซึ่งได้รับที่นั่ง 222 ที่นั่ง และเป็นครั้งที่ 2 ที่สองพรรคการเมืองหลักจัดตั้งรัฐบาลผสมด้วยกัน พรรคประชาธิปไตยเสรีได้รับที่นั่ง 61 ที่นั่ง พรรคซ้าย (The Left.PDS) ได้รับที่นั่ง 54 ที่นั่ง และพรรคกรีนได้รับที่นั่ง 51 ที่นั่ง
รูปแบบการเลือกตั้ง
สภาผู้แทนราษฎร (Bundestag) ใช้ระบบเลือกตั้งแบบผสม (Mixed-member proportional representation) คือ ระบบเขต และ บัญชีรายชื่อ
== ผลการเลือกตั้ง ==
เขตคัตสึชิกะ
คัตสึชิกะ เป็น 1 ใน 23 เขตพิเศษของกรุงโตเกียว ประเทศญี่ปุ่น ตั้งอยู่ด้านทิศตะวันออกเฉียงเหนือของกรุงโตเกียว ในปี 2008 มีจำนวนประชากรประมาณ 429,289 คน
สมเด็จพระสังฆราชเจ้า
สมเด็จพระสังฆราชเจ้า เป็นพระอิสริยยศ ของเจ้านายชั้นพระอนุวงศ์ ผู้ทรงดำรงสมณศักดิ์ในตำแหน่งสมเด็จพระสังฆราช ทรงฉัตรตาดเหลือง 5 ชั้น ซึ่งพระอนุวงศ์ที่ทรงดำรงพระอิสริยยศดังกล่าวมีอยู่ 1 พระองค์ คือ
ในวันที่ 20 ธันวาคม พ.ศ. 2499 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สถาปนาสมเด็จพระสังฆราช ขึ้นเป็นสมเด็จพระสังฆราชเจ้า นับเป็นครั้งแรกในประวัติศาสตร์ ที่มีการสถาปนาสมเด็จพระสังฆราชที่มาจากสามัญชนขึ้นทรงกรม ได้แก่
นอกจากนี้การเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม พ.ศ. 2562 มีพระบรมราชโองการโปรดเกล้าฯ สถาปนาพระอัฐิสมเด็จพระสังฆราช ขึ้นเป็นสมเด็จพระสังฆราชเจ้า 2 พระองค์ ได้แก่
เดอะ แพทริออต ชาติบุรุษ ดับแค้นฝังแผ่นดิน
เดอะ แพทริออต ชาติบุรุษ ดับแค้นฝังแผ่นดิน (ภาษาอังกฤษ:The Patriot) เป็นภาพยนตร์แนวสงครามประวัติศาสตร์ ออกฉายในปีพ.ศ. 2543 (ค.ศ. 2000) กำกับการแสดงโดย โรแลนด์ เอ็มเมอริค มีนักแสดงนำอย่างเมล กิบสันมาแสดงเป็นตัวละครหลักด้วย ผลิตโดยบริษัทมูชวล ฟิล์ม คอมปานี และ เซ็นโทรโพรลิส เอ็นเตอร์เทนเม้นท์ เขียนบทโดย โรเบิร์ต โรดาร์ต จัดจำหน่ายโดย โคลัมเบีย พิคเจอร์ ใช้สถานที่ถ่ายทำส่วนใหญ่ที่รัฐเซาท์แคโรไลนา เนื่อเรื่องถูกเติมแต่งให้แสดงถึงวีรบุรุษสงครามคนหนึ่งที่เข้าร่วมสงครามปฏิวัติอเมริกันเมื่อครอบครัวของเขาถูกขู่เข็ญโดยฝ่ายศัตรู เดอะ แพทริออต ถูกเสนอชื่อเข้าชิงรางวัลออสการ์ถึงสามรางวัลในสามสาขาคือ เสียงประกอบภาพยนตร์ยอดเยี่ยม, การถ่ายทำยอดเยี่ยม และภาพยนตร์ยอดเยี่ยม
เนื้อเรื่อง
เป็นช่วงปลายศตวรรษที่ 18 ในเซาท์แคโรไลนา เบนจามิน มาร์ติน (รับบทโดย เมล กิบสัน) ทหารผ่านศึกจากสงครามอินเดียนฝรั่งเศสหรือสงครามเจ็ดปีและเป็นพ่อม่ายที่เลี้ยงดูลูกทั้ง 7 คนของเขาในฟาร์มแห่งหนึ่ง เรื่องเริ่มต้นเมื่อ เกเบรียล มาร์ติน (รับบทโดย ฮีท เลดเจอร์) ลูกชายคนโตสุดของครอบครัวกังวลใจที่อยากจะเข้าร่วมกองทัพอเมริกันเพื่อต่อสู้กับทหารอังกฤษในสงครามปฏิวัติอเมริกัน แต่เนื่องจากเบนจามิน พ่อของเขาไม่ยินยอมให้เกเบรียล เขาร่วมกับกองทัพ ทั้งนี้เพราะพ่อของเขารู้ดีถึงความน่าสะพรึงกลัวของการฆ่าผลาญและความโหดร้ายที่พ่อของเขามีประสบการณ์มาจากสงครามครั้งก่อน เขาจึงห้ามปรามเกเบรียล ไม่ให้เข้าไปเป็นผู้มีส่วนร่วมในสงครามครั้งนี้
ต่อมาเมื่อรัฐสภาของรัฐเซาท์แคโรไลนาได้ลงมติให้รัฐได้เข้าร่วมในการทำสงคราม เกเบรียลจึงตัดสินใจเข้าร่วมกับกองทัพประจำภาคพื้นทวีปและฝ่าฝืนคำสั่งของพ่อเขา เกเบรียลได้กลับไปยังบ้านของเขาหลังจากผ่านสงครามไป 2 ปี และได้รับบาดเจ็บจากความพ้ายแพ้ในสงคราม เขากลับไปพร้อมกับจดหมายที่เขารับผิดชอบให้ไปส่งแก่ผู้บังคับบัญชาการในอีกรัฐหนึ่ง คืนนั้นเองการปะทะกันระหว่างกองทัพถาคพื้นทวีปและกองทัพอังกฤษที่ปะทะกันในทุ่งโล่งใกล้ๆกับบ้านพักของครอบครัวของเขา ได้ปลุกเบนจามิน เกเบรียล และคนอื่นๆในครอบครัว และครอบครัวของเขาได้ให้การพยาบาลทหารที่บาดเจ็บทั้ง 2 ฝ่ายในเช้าวันต่อมา, เช้าวันนั้นเองที่กองทหารม้าเขียวอันโหดเหี้ยมของกองทัพอังกฤษ ได้เข้ามายังบริเวณบ้านของครอบครัวมาร์ติน และได้มีคำสั่งให้สังหารทหารฝ่ายอเมริกันที่ได้รับการบาดเจ็บทั้งหมดรวมทั้งได้มีคำสั่งให้เผาบ้านของครอบครัวมาร์ตินทิ้งเนื่องจากครอบครัวของเบนจามินได้ให้การช่วยเหลือแก่ทหารฝ่ายอเมริกันและถูกกล่าวหาว่าเป็นกบฏ อีกทั้งได้จับกุมตัวเกเบรียล ในข้อหาสายลับ โดยมีเจตนาที่จะแขวนคอเขาในภายหลัง เมื่อเกเบรียล ถูกมัดตัวแล้ว โธมัส (รับบทโดย เกรกอรี่ สมิธ) ลูกชายคนที่ 2 คนรองของเบนจามิน ได้พยายามที่จะช่วยให้เกเบรียลหนีไปแต่ไม่สำเร็จ โธมัสถูกยิงโดยหัวหน้าอันโหดเหี้ยมเลือดเย็นของกองทหารม้า วิลเลี่ยม แทวิงตัน (รับบทโดย เจสัน ไอแซ็กส์) นั้นทำให้เบนจามินเดือดดาลมากและทำให้เขาคิดถึงแผนการที่จะแย่งชิงเกเบรียลกลับคืนมา ด้วยความช่วยเหลือของลูกชายคนเล็กทั้ง 2 ของเขา เนธาน และ แซมมวล (รับบทโดย เทรเวอร์ มอร์แกน และ ไบยาน ชาฟิน) ทั้งสามคนวางแผนที่จะสังหารกองกำลังและเสบียงของอังกฤษกองหนึ่งที่ได้จำกุมตัวเกเบรียลไว้ซึ่งกำลังเดินทางผ่านเนินเขา เบนได้บอกกับลูกอีก 2 คนเขาว่า "ให้พ่อยิงก่อน จากนั้นลูกก็ค่อยยิงทหารพวกนั้น แล้วเดี๋ยวพี่ชายขิงลูกจะเป็นอิสระ" เนธาน และ แซมมวล ต่างก็กลัวโดยเฉพาะแซมมวลที่อายุพึ่งจะไม่กี่ขวบ และจากการลอบโจมตีครั้งนี้เองทำให้เนธาน และ แซมมวล ได้เห็นด้านอันโหดร้ายของพ่อของเขาเองบ้าง เนื่อจากเมื่อพ่อของเขาได้ยิงกองทหารได้ 2 ใน 3 แล้วพ่อของเขาก็ใช้มีดและขวานโทมาว์ฮอค ฟาดฟันทหารที่เหลืออย่างบ้าคลั่งด้วยความแค้นที่ทหารเหล่านั้นได้ฆ่าโทมัส เมื่อช่วยเกเบรียล ได้แล้วเขาได้กลับเข้าร่วมกับกองทัพอีกครั้งเนื่องจากมันเป็นหน้าที่ของทหาร เบนก็ได้ตัดสินใจเข้าร่วมในศึกครั้งนี้เช่นกันและได้เข้ารายงานตัวพร้อมกับลูกชายของเขาด้วย ส่วนเด็กๆที่เหลืออีก 5 คน เขาได้พาไปหลบอยู่กับบ้านป้าชาร์ล็อตต์ (รับบทโดย โจลี่ ริชาร์ดสัน) พี่สาวของภรรยาผู้ล่วงลับ เบนได้เปลี่ยนแผนการรบในทันทีเนื่องจากกองทัพของเขานั้นเสียเปรียบกองทัพอังกฤษ ด้วยที่ว่ากองทัพทั้งสองต้องสู้กันด้วยปืนกลไฟในทุ่งโล่งซึ่งเป็นขนบธรรมเนียมประเพณีในขณะนั้น และกองทัพอังกฤษได้รับการฝึกมาอย่างชำนาญอีกทั้งมียุทธโธปากรณ์ที่เหนือชั้นกว่า
ขณะที่แอนน์กับครอบครัวและครอบครัวของทหารอาสาทุกคนก็กลับไปยังเมือง ซึ้งที่นั้นเองแทวิงตันได้รออยู่พร้อมกับบอกให้ทุกคนไปรวมกันตัวที่โบสถ์ประจำเมือง แล้วบอกว่าหากใครบอกที่อยู่ของเหล่าทหารอาสาจะละเว้นโทษขอหากบฏให้จึงมีชาวเมืองคนหนึ่งยอมบอก แต่แทวิงตันก็ปิดประตูโบสถ์และล็อกโบสถ์ และยังให้ทหารเผาโบสถ์พร้อมกับผู้คนภายในทั้งเป็น เมื่อข่าวว่าแทวิงตันได้กวาดล้างผู้คนบริเวณนั้นรู้ไปถึงเบน เขาจึงนำกองกำลังทั้งหมดออกช่วยเหลือ แต่เมื่อไปถึงเมืองก็ไม่พบใครเลยทุกคนได้ตายหมดแล้ว นั้นรวมถึงแอนน์ด้วย เมื่อเกเบรียลรู้เข้าเขาโกรธมาก จึงนำทหารส่วนหนึ่งออกติดตามแทวิงตัน เมื่อพบจึงเกิดการต่อสู้กัน มีคนตายจำนวนมากจากทั้งสองฝ่าย สุดท้ายเกเบรียลได้ยิงแทวิงตัน แทวิงตันล้มลงแต่ยังไม่ตาย เกเบรียลนึกว่าแทวิงตันตายแล้ว จึงหยิบมีดมาเพื่อที่จะเข้าฟาดฟัน แต่ทันใดนั้นเองแทวิงตันคว้ามีดมา แล้วแทงเกเบรียลทำให้เกเบรียลล้มลง แทวิงตันและคนที่เหลือจึงควบม้าหนีไปพร้อมกับบาดแผล เมื่อเบนตามมาก็พบเกเบรียลล้มอยู่แต่มื่อเข้าไปหาได้สักพักเกเบรียลก็สิ้นใจตาย นั้นทำให้เบนศร้าเสียใจมากที่ต้องเสียลูกเป็นคนที่ 2 เมื่อเขากลับไปพบกับพันเอกแฮร์รี่ เขาบอกว่าเขาจะไม่รบอีกต่อไปแล้ว ในขณะที่ฝั่งศพเกเบรียลนั้นเองเขาได้พบธงชาติสหรัฐอเมริกาในกระเป๋าสะพายของเกเบรียล นั้นเป็นแรงบันดาลใจให้เขาสู้ต่อไปและไม่นานหลังจากกลับมาร่วมอีกครั้งเขาได้นำพาทหารอาสา ฌอง วิลล์นูล์ฟ และพันเอกแฮร์รี่เข้าร่วมรบครั้งสำคัญ ซึ่งมันสามารถเปลี่ยนจากฝ่ายอังกฤษที่มีโอกาสชนะมากกว่ากลับมาแพ้ได้ ในขณะการสู้รับอยู่นั้นเองเบนก็มีโอกาสสังการ แทวิงตัน จนสุดท้ายฝ่ายอังกฤษถูกบุกกลับจนต้องถอยร้นกลับไป ผ่านไปไม่กี่เดือนกองทัพฝรั่งเศสก็มาถึงพร้อมกับเรือปืนขนาดใหญ่นั้นทำให้ทัพของอังกฤษต้องยอมจำนนรวมถึง ลอร์ดควอนอว์ลลิสด้วย เมื่อสงครามสิ้นสุดลงทุกคนก็ต่างแยกย้ายกันกลับบ้าน เมื่อเบน, ชาร์ล็อตและเด็กๆ กลับไปยังบ้าน ก็พบว่าเหล่าทหารอาสาที่รบเคียงบ้าเคียงไหล่กันมาตลอดสงครามกำลังช่วยกันสร้างบ้านของเบน
อัคคีภัย
อัคคีภัย (หรือไฟไหม้) หมายถึง ภัยหรือเหตุการณ์อันตรายอันเกิดจากไฟที่ขาดการควบคุมดูแล ทำให้เกิดการติดต่อลุกลามไปตามบริเวณที่มีเชื้อเพลิงเกิดการลุกไหม้ต่อเนื่อง สภาวะของไฟจะรุนแรงมากขึ้นถ้าการลุกไหม้ที่มีเชื้อเพลิงหนุนเนื่อง หรือมีไอของเชื้อเพลิงถูกขับออกมามากความร้อนแรงก็จะมากยิ่งขึ้น สร้างความสูญเสียให้ทรัพย์สินและชีวิต
สาเหตุของอัคคีภัย
สาเหตุของอัคคีภัยจนทำให้เกิดการลุกลามเกิดเพลิงไหม้ขนาดใหญ่นั้น อาจเกิดได้ 2 ลักษณะใหญ่คือ
สาเหตุของอัคคีภัยอันเกิดจากการตั้งใจ และสาเหตุของอัคคีภัยอันเกิดจากการประมาทขาดความระมัดระวังหรือมิได้ตั้งใจ
แหล่งกำเนิดอัคคีภัย
แหล่งกำเนิดอัคคีภัยเป็นสาเหตุของการจุดติดไฟมีสาเหตุและแหล่งกำเนิดแตกต่างกันไปดังต่อไปนี้
ผลกระทบที่เกิดจากอัคคีภัย
ผลที่เกิดขึ้นจากอัคคีภัยโดยตรงที่ทำให้เกิดการบาดเจ็บและสูญเสียชีวิตอันเนื่องมาจากความร้อน เกิดความเสียหายแก่อาคารสถานที่ และเครื่องจักรอุปกรณ์ต่าง ๆ โดยตรง เมื่อไฟไหม้ จะทำให้โรงงานอุตสาหกรรมเกิดความเสียหาย เครื่องจักรถูกทำลายต้องเสียค่าใช้จ่ายในการสร้างขึ้นมาใหม่หรือจัดหาเครื่องจักรใหม่มาทดแทนของเก่า
รถไฟใต้ดินเคียฟ
รถไฟใต้ดินเคียฟ (Ки́ївський метрополіте́н หรือ Ки́ївське метро́) เป็นระบบขนส่งสาธารณะในเคียฟ เป็นเส้นทางรถไฟใต้ดินแห่งแรกในประเทศยูเครน และแห่งที่สามในกลุ่มอดีตประเทศของสหภาพโซเวียต ต่อจากรถไฟใต้ดินมอสโกและรถไฟใต้ดินเซนต์ปีเตอร์สเบิร์ก ปัจจุบันมีสามเส้นทาง ระยะทาง 66.1 km จำนวน 51 สถานี สถิติผู้โดยสาร 1.439 ล้านคนต่อวัน
นิวนินเท็นโด 3ดีเอส
นิวนินเท็นโด 3ดีเอส ( ทับศัพท์: นิวนินเท็นโด ทรีดีเอส) เป็นเครื่องเล่นเกมพกพาที่ผลิตโดยนินเท็นโด จัดเป็นเครื่องที่สี่ในตระกูลนินเท็นโด 3DSตามลำดับ นินเท็นโด 3DS, นินเท็นโด 3DS XL, และนินเท็นโด 2DS ออกวางจำหน่ายครั้งแรกที่ประเทศญี่ปุ่นในวันที่ 11 ตุลาคม ค.ศ. 2014 ที่ประเทศออสเตรเลียและนิวซีแลนด์ในวันที่ 21 พฤศจิกายน ค.ศ. 2014 ในวันที่ 6 มกราคม ค.ศ. 2015 ที่ทวีปยุโรปเฉพาะในคลับ นินเท็นโดเท่านั้นเป็นรุ่นพิเศษ "แอมบาสซาเดอร์ อิดิชัน" ต่อมาได้วางจำหน่ายอย่างเป็นทางการที่ทวีปยุโรปในวันที่ 13 กุมภาพันธ์ ค.ศ. 2015 แล้วก็รุ่นที่เพิ่มขนาดหน้าจอและแบตเตอรี่อยู่ได้นานขึ้นที่ชื่อ นิวนินเท็นโด 3ดีเอส XL ได้ทำการเผยแพร่ในสามภูมิภาค โดยที่ทวีปอเมริกาเหนือได้ออกวางจำหน่ายในวันที่ 13 กุมภาพันธ์ ค.ศ. 2015 และในขณะที่ นิวนินเท็นโด 3ดีเอส ขนาดมาตรฐานได้ออกวางจำหน่ายภายหลังในวันที่ 25 กันยายน ค.ศ. 2015
โมเดลนี้คือการปรับปรุงของโมเดลก่อนหน้านี้ให้ดีขึ้นอย่างเช่น ยกระดับตัวประมวลผลและเพิ่มแรม, แท่งชี้ควบคุมแบบแอนะล็อก (ซีสติก), ไหล่ทริกเกอร์สองปุ่ม (ZR และ ZL), ระบบตรวจจับใบหน้าเพื่อเพิ่มประสิทธิภาพการแสดงผลสามมิติในตัว, การ์ดไมโครเอสดี 4 GB, และการสื่อสารสนามใกล้
ครุฑ เมืองสุรินทร์
ครุฑ เมืองสุรินทร์ (ガルーダ・ムアリンスン; Krut Muangsurin) เป็นนักมวยไทยชาวไทยจากการ์ตูนเรื่อง ลุยแหลกเกินหลักสูตร ซึ่งเขียนโดย มาโคโตะ นิวาโนะ ซึ่งเป็นนักเขียนการ์ตูนชาวญี่ปุ่น ที่มีการจัดพิมพ์ครั้งแรกในนิตยสารคอมิกเบรก (コミックBREAK; comic break) ในประเทศญี่ปุ่น และปรากฏตัวครั้งแรกในประเทศไทย ในนิตยสาร C-KID เล่ม 44 ปีพ.ศ. 2540 ซึ่งจัดพิมพ์โดยสำนักพิมพ์สยามอินเตอร์คอมิกส์ เขาเป็นผู้ซึ่งเคยเอาชนะมาจิมะ เร ผู้ใช้วิชายิวยิตสูแห่งสำนักยินไนซึ่งเป็นตัวเอกของเรื่องมาแล้วครั้งหนึ่ง กล่าวกันว่า ผู้เขียนได้นำนามสกุลของนักมวยไทยที่มีชื่อว่า แสนศักดิ์ เมืองสุรินทร์ มาใช้เป็นนามสกุลให้กับครุฑ และชื่อของครุฑ มาจากวิหคศักดิ์สิทธิ์ในเทพนิยายของฮินดู
ประวัติตามท้องเรื่อง
ครุฑปรากฏตัวขึ้นครั้งแรกในการแข่งขันรายการ GIGA แบทเทิล ซึ่งเป็นการต่อสู้โดยไม่จำกัดศิลปะการต่อสู้ ที่จัดโดย "เดวิด ชาน" ครุฑไปป่วนเวทีการแข่งขันคิกบ็อกซิ่งที่โกรากุเอ็งฮอลล์ และล้มนักมวยคิกบ็อกซิ่งไปสองราย ส่งผลให้มาจิมะ เร ไม่พอใจจึงเข้ามาต่อสู้กัน เรได้โดนท่าไม้ตายของครุฑจนสลบไป จากนั้นทั้งสองก็มาพบกันอีกที่ฟุกุโอกะโดม ซึ่งเป็นสนามเบสบอลที่มีหลังคาเปิดได้แห่งแรกของญี่ปุ่น โดยตั้งอยู่ที่บริเวณอ่าวฮากาตะ ของคิวชิว สนามแห่งนี้ถือได้ว่าดัดแปลงมาจากโคลอสเซียมอันเป็นสนามแข่งขันสมัยโรมันเรืองอำนาจ ทั้งคู่ต่อสู้กันอย่างดุเดือด ในท้ายที่สุด แม้ว่าครุฑจะเป็นฝ่ายพ่ายให้กับเร แต่เรก็ชนะครุฑด้วยความยากลำบาก ในภายหลังครุฑได้ปรากฏตัวอีกครั้งในช่วงสุดท้ายของภาคแรกพร้อมกับคิมมุนเซ กับคิมซังอู ซึ่งเป็นสองพี่น้องนักเทควันโด้จากเกาหลี โดยทั้งสามได้ช่วยเรต่อสู้กับศัตรูจนได้รับชัยชนะในที่สุด
ลักษณะตัวละคร
ครุฑ เมืองสุรินทร์ เป็นนักมวยไทยที่มีรอยสักรูป "ปีกนก" อยู่ที่กลางหลัง ซึ่งเป็นสัญลักษณ์ที่สื่อถึงตัวละคร ครุฑ ในเทพนิยายที่มีปีกเช่นเดียวกัน ซึ่งเป็นรอยสักที่ผู้ฝึกสอนซึ่งมีชื่อว่า มนต์สวรรค์ สักให้ทุกครั้งสำหรับการสักขนทีละหนึ่งอันสำหรับชัยชนะแต่ละครั้ง และเมื่อรอยสักรูปปีกนกปรากฏที่กลางหลังอย่างสมบูรณ์ก็จะถือว่าครุฑเป็นผู้มีอิสรเสรี เขาเริ่มการแข่งขันมวยไทยครั้งแรกในสนามมวยเวทีลุมพินีตั้งแต่อายุ 13 ปี ซึ่งปกติแล้วกำหนดไว้สำหรับผู้ที่มีอายุตั้งแต่ 16 ปีขึ้นไปจึงจะมีสิทธิ์แข่งได้ แต่เนื่องด้วยร่างกายที่ใหญ่โตของเขาจึงสามารถเข้าร่วมแข่งขันกับนักมวยรายอื่นได้ ครุฑเป็นนักมวยไทยที่แลดูเป็นมิตรกับคนรอบกาย แต่แทบไม่มีใครรู้มาก่อนเลยว่ารอยยิ้มที่เป็นมิตรของครุฑนั้นมีที่มาอันน่าขมขื่น
เต๋า
เต๋า (道 เต้า) มีความหมายตามตัวอักษรว่า วิถี หรือ วิธี ต่อมาคัมภีร์เต๋ายุคแรก ได้ใช้คำว่า เต๋า ในความหมายใหม่ว่า เป็นสัจภาวะสูงสุด เป็นอุตรภาพ อัพภันตรภาพ ซึ่งปราศจากรูปร่าง พ้นวิสัยภาษา ความคิด และความเข้าใจของมนุษย์ เชื่อว่าเป็นต้นกำเนิดและจุดหมายปลายทางของสรรพสิ่ง แม้ความเชื่อนี้จะมีที่มาจากลัทธิเต๋า แต่ก็ได้แพร่หลายไปยังคตินิยมอื่น ๆ ด้วยทั้ง ลัทธิขงจื๊อ ตลอดจนศาสนาและปรัชญาตะวันออกโดยรวม
คำอธิบายในคัมภีร์
แนวคิดเรื่องเต๋าปรากฏครั้งแรกในคัมภีร์เต้าเต๋อจิงของเล่าจื๊อ ที่กล่าวถึงเต๋าไว้ในบทแรกว่า
นอกจากนี้ยังอธิบายว่า
ลักษณะของเต๋า
นักวิชาการได้สรุปลักษณะของเต๋าไว้ดังนี้
ทัศนะเปรียบเทียบ
ตามความเชื่อของศาสนาเต๋า เต๋า คือปฐมธาตุ เป็นพลังงาน ต้นกำเนิดของสรรพสิ่งทั้งปวง เต๋าไม่มีชีวิต ไม่ใช่บุคคล ไม่ใช่พระเป็นเจ้า แต่ดำรงอยู่ก่อนพระเป็นเจ้า ความเชื่อเรื่องเต๋าของศาสนาเต๋าจึงมีลักษณะเป็นเอกนิยม มีความคล้ายคลึงกับธรรมกายในศาสนาพุทธนิกายมหายาน-วัชรยานและคล้ายกับความเชื่อเรื่องพรหมันของศาสนาฮินดูสำนักอไทฺวตะ เวทานตะ อีกด้วย
ลัทธิอนุตตรธรรมมีความเชื่อเรื่องเต๋าเช่นกัน แต่เชื่อว่าเต๋าเป็นพลังงานชีวิต เป็นบุคคล พระผู้สร้างสรรค์และก่อกำเนิดสรรพสิ่งตามเจตจำนงของพระองค์ และสถิตแพร่หลายแทรกซึมอยู่ในทุกสิ่ง ลัทธิอนุตตรธรรมจึงเรียกเต๋าว่า "พระแม่องค์ธรรม" และเชื่อว่าวิญญาณของสรรพสัตว์ก็มาจากพระแม่องค์ธรรมนี้ ความเชื่อเรื่องเต๋าของลัทธิอนุตตรธรรมจึงมีลักษณะเป็นสรรพัชฌัตเทวนิยม คล้ายความเชื่อเรื่องพรหมันของศาสนาฮินดูสำนักวิศิษฏาไทฺวตะ เวทานตะ
วิกฤตการณ์เบอร์ลิน ค.ศ. 1961
'''วิกฤตการณ์เบอร์ลิน ค.ศ. 1961''' (Berlin-Krise) เกิดขึ้นในช่วงระหว่างวันที่ 4 มิถุนายน - 9 พฤศจิกายน ค.ศ. 1961 และเป็นเหตุการณ์ที่เกิดขึ้นครั้งใหญ่ทางการเมือง-การทหารในยุโรปในช่วงสงครามเย็นเกี่ยวกับสถานะการยึดครองเมืองหลวงของเยอรมันคือกรุงเบอร์ลินและเยอรมนีในช่วงหลังสงครามโลกครั้งที่สอง วิกฤตการณ์เบอร์ลินได้เริ่มต้นขึ้นเมื่อสหภาพโซเวียตได้เปิดฉากในการยื่นคำขาดให้ถอนกองกำลังทั้งหมดออกไปจากกรุงเบอร์ลิน รวมทั้งกองทัพฝั่งตะวันตกในเบอร์ลินตะวันตก วิกฤตการณ์ครั้งนี้ได้ก่อให้เกิดการแบ่งแยกเมืองโดยพฤตินัยพร้อมกับเยอรมนีตะวันออกได้ก่อสร้างกำแพงเบอร์ลิน
การประชุมสภาคองเกรสของพรรคคอมมิวนิสต์แห่งสหภาพโซเวียตครั้งที่ 22 — เป็นครั้งสุดท้ายที่จะได้เข้าร่วมโดยพรรคคอมมิวนิสต์จีน-ได้ถูกจัดขึ้นในกรุงมอสโกในช่วงวิกฤตการณ์
เอเรียน มอยเอด
เอเรียน มอยเอด (Arian Moayed;, เกิด 15 เมษายน พ.ศ. 2523) เป็นนักแสดง นักเขียน และผู้กำกับชาวอิหร่าน-อเมริกัน มอยเอดได้รับการเสนอชื่อเข้าชิงรางวัลโทนีอวอร์ด สาขานักแสดงนำชายยอดเยี่ยมจากการแสดงของเขาในเรื่อง เสือเบงกอลในสวนสัตว์แบกแดด และยังแสดงในภาพยนตร์เรื่อง เดอะฮิวแมนส์ ซึ่งได้รับรางวัลโทนี่อีกด้วย มอยเอดมีชื่อเสียงจากบทบาท สตีวี ฮอสเซนิ ในละครของเอชบีโอเรื่อง ซัคเซสชัน และต่อมารับบทเป็น ท็อดด์ สโปเดก ในละครของเน็ตฟลิกซ์เรื่อง อินเวนติงแอนนา
แหล่งข้อมูลอื่น
1990
บัวดอย
บัวดอย หรือ ผู้เฒ่าลืมไม้เท้า เป็นพืชล้มลุกวงศ์ Convallariaceae พบในป่าดิบเขาที่ขึ้นปกคลุมและการกระจายอยู่ตามภูเขาสูงที่มีความสูงจากระดับทะเล ประมาณ 1,400- 2,000 เมตร ในประเทศไทย สำรวจพบต้นบัวดอย ได้แก่ ดอยอ่างขาง (ไม่รวมพันธุ์ที่นำเข้ามาปลูกจากต่างประเทศ) ดอยผ้าห่มปก ดอยเชียงดาว ดอยอินทนนท์ จังหวัดเชียงใหม่ และดอยปุย (อุทยานแห่งชาติ น้ำตกแม่สุรินทร์) ปางตอง จังหวัดแม่ฮ่องสอน
ลักษณะ
ลำตัน มีลำต้นใต้ดินแบบเหง้า เห็นข้อและปล้องได้ชัดเจน พร้อมกาบหุ้มลำต้น แตกรากตามข้อ
ใบ ออกเป็นกระจุกบริเวณโคนต้น รูปใบรี ก้านใบยาว 30-50 ซม. ใบเป็นใบเดี่ยว โคนก้านใบมีกาบหุ้ม ปลายใบเรียวแหลม ฐานใบสอบ ก้านใบเป็นร่องด้านบน ขนาดแผ่นใบ กว้าง 5-10 ซม. ยาว 30-40 ซม. เนื้อใบหนาคล้ายแผ่นหนัง แผ่นใบเกลี้ยงทั้งสองด้าน ขอบใบมีหนามเล็กน้อย
ดอก เป็นดอกเดี่ยวแตกตามข้อของเหง้า ก้านดอกยาว 2-8 ซม. ก้านชูดอกอยู่แนวเดียวกับผิวดิน ก้านดอกมีกาบรองรับ ก้านดอกมีข้อ 2-3 ข้อ กลีบเลี้ยง 6-8 กลีบ ดอกตูม รูปกลมแป้น ขนาดเส้นผ่านศูนย์กลาง 2 ซม. ดอกบานขนาดเส้นผ่านศูนย์กลาง 2.5-3 ซม. กลีบดอก 8 กลีบเรียงจรดกัน โคนกลีบเชื่อมติดกันคล้ายหม้อ (ฐานกว้าง ปากแคบผายออก) ผนังด้านนอกกลีบดอกสีขาว หรือ ขาวปนชมพู ผนังกลีบดอกเรียบ ปลายกลีบโค้ง ผนังด้านในกลีบดอก นูนเป็นสันยาวตามยาวของกลีบ ไม่เรียบ สีม่วงแดงไปจนถึงม่วงเข้ม ปลายเกสรตัวเมียแบบ ก้นปิด เกสรตัวผู้มี 8 อันไม่มีก้านชู อับเรณูแตกเป็นร่องยาว และอับเรณูหันเข้าใจกลางดอก รังไข่ฝังตัวอยู่ที่ฐานของก้านชูปลายเกสรตัวเมีย
ผล รูปกลมมีหลายเมล็ด
สรรพคุณ
นำเอาเหง้าไปดองเหล้ารับประทาน ช่วยรักษาอาการปวดเมื่อยกล้ามเนื้อแก่ผู้เฒ่า ผู้แก่จนมีสุขภาพแข็งแรงและลืมไม้เท้าไปจึงเป็นที่มาของชื่อ
วอลเลย์บอลชายในโอลิมปิกฤดูร้อน 1972
วอลเลย์บอลชายในโอลิมปิกฤดูร้อน 1972 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 3 นับตั้งแต่ปี ค.ศ. 1964 จัดการแข่งขันระหว่างวันที่ 27 สิงหาคม ถึง 9 กันยายน 1972 โดยวอลเลย์บอลชายทีมชาติญี่ปุ่น สามารถคว้าเหรียญทองไปครองได้เป็นสมัยแรก
มิยุ ยามาดะ
มิยุ ยามาดะ (山田美諭 (Yamada Miyu)) เป็นนักเทควันโดหญิงชาวญี่ปุ่น
ประวัติ
มิยุเมื่อครั้งอายุ 3 ขวบ ได้ฝึกคาราเต้เนื่องจากพ่อของมิยุเป็นเจ้าของสำนักคาราเต้ เมื่อมิยุเข้าเรียนโรงเรียนมัธยมศึกษาซิเรอิในช่วงแรก ๆ มิยุหันมาสนใจเทควันโด และเริ่มเบนเข็มมาเป็นนักเทควันโดจากการหนุนส่งของพ่อ หลังจบมัธยมศึกษา ได้เข้าศึกษาต่อสาขาวิชาภาษาอังกฤษและวรรณกรรมอเมริกัน คณะอักษรศาสตร์ มหาวิทยาลัยไดโตบุนกะ หลังจบการศึกษา เธอทำงานประจำพร้อมๆกับการเป็นนักเทควันโด โดยเธอทำงานประจำที่ธนาคารโจโฮกุชินกิน โดยมิยุเป็นนักกีฬาที่ธนาคารฯให้การสนับสนุน ร่วมกับนักกีฬาอีก 6 คน ที่เป็นพนักงานของธนาคารฯ
อนึ่ง มิยุมีน้องชายที่เป็นนักเทควันโดเช่นกัน คือ ยูมะ ยามาดะ ซึ่งเคยคว้าเหรียญทองแดงในการแข่งขันเอเชียนเกมส์ 2014 ในรุ่นไม่เกิน 58 กก. ชาย
ผลงานในระดับนานาชาติ
มิยุเข้าร่วมการแข่งขันระดับนานาชาติครั้งแรกใน พ.ศ. 2555 ในการแข่งขันเทควันโดชิงแชมป์เอเชีย ณ นครโฮจิมินห์ ประเทศเวียดนาม และติดทีมชาติญี่ปุ่นเข้าร่วมการแข่งขันสำคัญๆ เรื่อยมา โดยผลงานที่โดดเด่น เช่น เคยเข้าร่วมการแข่งขันเทควันโดชิงแชมป์โลก 3 ครั้ง ในปี 2013 (ตกรอบรองชนะเลิศ)  ปี 2017 (ตกรอบก่อนรองชนะเลิศ) และ ปี 2019 (ตกรอบก่อนรองชนะเลิศ) เคยเข้าร่วมกีฬาเอเชียนเกมส์ 2 ครั้ง ในปี 2014 (ตกรอบรองชนะเลิศ แพ้ให้กับนักเทควันโดของจีน) และปี 2018 เธอคว้าเหรียญทองแดงในรุ่นไม่เกิน 49 กก. หญิง โดยในรอบรองชนะเลิศ เธอแพ้นักเทควันโดของอุซเบกิสถาน
ในโอลิมปิกฤดูร้อน 2020 มิยุติดทีมชาติเข้าร่วมการแข่งขันในรุ่นไม่เกิน 49 กก. หญิง ในฐานะนักกีฬาเจ้าภาพ โดยเธอได้ผ่านในรอบ 32 คน ก่อนที่จะชนะนักกีฬาจีนไทเป และ เกาหลีใต้ตามลำดับ ก่อนที่เธอจะแพ้ให้กับ พาณิภัค วงศ์พัฒนกิจ นักเทควันโดของไทย ทำให้เธอต้องเข้าไปชิงเหรียญทองแดง แต่ก็แพ้ให้กับนักเทควันโดของเซอร์เบีย
เหตุเพลิงไหม้ไนต์คลับกอเลกติฟ
เหตุเพลิงไหม้ไนต์คลับกอเลกติฟ (Club Colectiv) เป็นเหตุเพลิงไหม้รุนแรงในบูคาเรสต์ ประเทศโรมาเนีย เกิดขึ้นเมื่อ 30 ตุลาคม 2015 เป็นผลให้มีผู้เสียชีวิต 64 ราย  โดย 26 รายเสียชีวิตในที่เกิดเหตุ และที่เหลือเสียชีวิตที่โรงพยาบาล และมีผู้บาดเจ็บ 146 คน เหตุนี้ถือเป็นอัคคีภัยครั้งที่มีผู้เสียชีวิตมากที่สุดในประวัติศาสตร์โรมาเนีย เกิดขึ้นระหว่างคอนเสิร์ตที่ไม่เก็บค่าเข้าชม แสดงโดยวงเมตัลคอร์ Goodbye to Gravity เพื่อฉลองการเปิดตัวอัลบัมใหม่ Mantras of War  การแสดงส่วนไพโรเทคนิคของวงซึ่งประกอบด้วยพลุ ก่อประกายไฟทำให้โฟมเก็บเสียงพอลียูรีเธนเกิดติดไฟและลุกลามไปอย่างรวดเร็ว  เหยื่อส่วนใหญ่ถูกสารพิษจากการเผาไหม้ของโฟม ด้วยยอดเหยื่อที่สูง เจ้าหน้าที่รัฐของโรมาเนียต้องส่งต่อผู้ป่วยอาการรุนแรงไปยังโรงพยาบาลในอิสราเอล, เนเธอร์แลนด์, เบลเยียม, ออสเตรีย, สหราชอาณาจักร, นอร์เวย์, เยอรมนี และฝรั่งเศส เหตุเพลิงไหม้นี้นำไปสู่การประท้วงใหญ่ทั่วประเทศต่อกรณีการฉ้อโกงที่เกิดขึ้นอันเกี่ยวเนื่องกับเหตุเพลิงไหม้นี้ การประท้วงใหญ่เป็นผลให้นายกรัฐมนตรีโรมาเนีย Victor Ponta ต้องลาออกจากตำแหน่ง
ก่อนคอนเสิร์ตเริ่ม วงได้ประกาศว่าจะมีการแสดงแสงสีที่จัดมาเป็นพิเศษ "ไพโรเทคนิค", องค์ประกอบประดับตกแต่งอื่น ๆ ที่นำเข้ามาเพื่อ "ให้ชีวิตแก่งานศิลปะไซ-ไฟ" มือกีตาร์ Vlad Țelea กับ Mihai Alexandru, มือกลอง Bogdan Lavinius และมือเบส Alex Pascu ของวงเสียชีวิตจากเหตุการณ์นี้ ส่วนนักร้อง Andrei Găluț บาดเจ็บและเข้ารับการรักษาในโรงพยาบาล
วัดหนองนกชุม
วัดหนองนกชุม ตั้งอยู่เลขที่ 1 บ้านหนองนกชุม หมู่ที่ 1 ตำบลโคกสะอาด อำเภอหนองแซง จังหวัดสระบุรี มีฐานะเป็นวัดราษฎร์ สังกัดคณะสงฆ์มหานิกาย พื้นที่ตั้งวัดมีเนื้อที่ 10 ไร่ 3 งาน 35 ตารางวา โฉนดที่ดินเลขที่ 10376
อาณาเขต
มีที่ธรณีสงฆ์ จำนวน 3 แปลง เนื้อที่ 30 ไร 46 ตารางวา โฉนดที่ดินเลขที่ 853 – 16740 – 882
ประวัติ
วัดหนองนกชุม ตั้งขึ้นเมื่อ พ.ศ. 2305 ณ โดยชาวบ้านหนองนกชุมได้ร่วมกันบริจาคที่ดินเพื่อสร้างวัด ซึ่งในสมัยนั้น มี นางบัว โฉมนาค และชาวบ้านร่วมกันบริจาคที่ดิน ประมาณ 10 ไร่ 3 งาน 35 ตารางวา, นายยา ลักษณะแย้ม บริจาคที่ดิน จำนวน 27 ไร่ 1 งาน 94 ตารางวา, นางปุ่น บ่อโทนคำ บริจาคที่ดินจำนวน 1 งาน 20 ตารางวา, และ นางจำปี บุญเลิศ บริจาคที่ดินอีกจำนวน 2 ไร่ 1 งาน 94 ตารางวา พร้อมทั้สร้างเสนาสนะ กุฏิที่พักสงฆ์ และ ได้ตั้งนามวัดว่า "วัดหนองนกชุม" ตามชื่อหมู่บ้าน "บ้านหนองนกชุม" เนื่องจากบริเวณพื้นที่ตั้งวัด และหมู่บ้าน เป็นที่ราบลุ่ม บางแห่งมีน้ำขังตลอดฤดูแล้ง อุดมสมบูรณ์ด้วยสัตว์น้ำนานาชนิด จึงมีฝูงนกบินมาหากินที่บริเวณนี้เป็นจำนวนมาก จนเป็นที่กล่าวขานของคนในหมู่บ้านและชุมชนอื่น ๆ ที่อยู่ใกล้เคียง ปัจจุบันนี้ก็ยังคงมีฝูงนกบินมาหาอาหารกินที่หมู่บ้านแห่งนี้ แต่ไม่มากเท่าเมื่อสมัยอดีต
วัดหนองนกชุม ได้รับพระราชทานวิสุงคามสีมา เมื่อวันที่ 13 พฤศจิกายน พ.ศ. 2478 เขตวิสุงคามสีมากว้าง 40 เมตร ยาว 80 เมตร
ประชาธิปไตยทางเศรษฐกิจ
ประชาธิปไตยทางเศรษฐกิจ เป็นปรัชญาทางสังคมและเศรษฐกิจซึ่งเสนอให้เปลี่ยนอำนาจวินิจฉัยสั่งการจากผู้จัดการบริษัทและผู้ถือหุ้นบริษัทมาเป็นกลุ่มผู้มีส่วนได้เสียสาธารณะในวงกว้างซึ่งประกอบด้วยคนงาน ลูกค้า ผู้ผลิตวัตถุดิบ ย่านที่อยู่อาศัยและสาธารณะในวงกว้าง ไม่มีบทนิยามหรือแนวเข้าสู่การศึกษาเดียวที่ครอบคลุมประชาธิปไตยทางเศรษฐกิจ แต่ผู้สนับสนุนส่วนใหญ่อ้างว่าความสัมพันธ์ของทรัพย์สินสมัยใหม่ผลักภาระต้นทุน ทำให้ความกินอยู่ดีทั่วไปมีความสำคัญน้อยกว่ากำไรเอกชนและปฏิเสธองค์การทางการเมืองไม่ให้มีสิทธิ์มีเสียงในการตัดสินใจนโยบายเศรษฐกิจ นอกเหนือจากข้อกังวลทางศีลธรรมเหล่นี้ ประชาธิปไตยทางเศรษฐกิจยังมีข้ออ้างในการปฏิบัติ เช่น ประชาธิปไตยทางเศรษฐกิจชดเชยช่องว่างอุปทานยังผลในตัวของทุนนิยม
ผู้สนับสนุนประชาธิปไตยทางเศรษฐกิจโดยทั่วไปให้เหตุผล่าวทุนนิยมสมัยใหม่ส่งผลให้เกิดวิกฤตเศรษฐกิจเป็นคาบ โดยทำให้เกิดการขาดอุปทานยังผลเพราะสังคมมีรายได้ไม่เพียงพอในการซื้อผลผลิตออกของทุนนิยม การผูกขาดของบริษัทซึ่งทรัพยากรสาธารณะตรงแบบทำให้เกิดความขาดแคลนจากฝีมือมนุษย์ ส่งผลให้เกิดความขาดสมดุลทางสังคมและเศรษฐกิจซึ่งจำกัดคนงานไม่ให้เข้าถึงโอกาสทางเศรษฐกิจและลดอำนาจซื้อของผู้บริโภค ประชาธิปไตยทางเศรษฐกิจนั้นมีการเสนอเป็นส่วนหนึ่งของอุดมการณ์ทางสังคมและเศรษฐกิจที่ใหญ่กว่า เป็นทฤษฎีเดี่ยว ๆ และเป็นแบบหนึ่งของวาระการปฏิรูป ตัวอย่างเช่น มีการเสนอเป็นวิธีหนึ่งในการได้มาซึ่งสิทธิทางเศรษฐกิจอย่างสมบูรณ์ รวมทั้งเปิดเส้นทางสู่สิทธิทางการเมืองอย่างสมบูรณ์ มีการเสนอทฤษฎีประชาธิปไตยทางเศรษฐกิจแบบตลาดและแบบไม่ใช่ตลาด ในฐานะวาระการปฏิรูป ทฤษฎีที่สนับสนุนและตัวอย่างโลกจริงมีตั้งแต่การกระจายอำนาจและการเปิดเสรีทางเศรษฐกิจให้แก่สหกรณ์แบบประชาธิปไตย การธนาคารสาธารณะ การค้าโดยชอบธรรมและการผลิตอาหารและเงินตราแบบขึ้นกับภูมิภาค
รายชื่อประเทศในกลุ่มโออีซีดีเรียงตามความมั่นคงในการทำงาน
ด้านล่างนี้เป็น รายชื่อประเทศในกลุ่มโออีซีดีเรียงตามความมั่นคงในการทำงาน ซึ่งเป็นองค์ประกอบที่สำคัญในการวัดคุณภาพชีวิตและความเป็นอยู่ที่ดีของประชาชน
แอน
แอน สามารถหมายถึง
Nepenthes treubiana
Nepenthes treubiana ( ได้ชื่อตาม Melchior Treub) พบในป่าริมเกาะ Sorong และเกาะ Misool ทางชายฝั่งตะวันตกของ เกาะนิวกินี เป็นญาติใกล้ชิดกับ N. rafflesiana
น้ำทะเล
น้ำทะเล  เป็นของเหลวที่ได้จากทะเลหรือมหาสมุทร   โดยทั่วไปมหาสมุทรทั่วโลกมีความเค็ม (salinity) ประมาณ 3.5% หรือ 35 ส่วนต่อพันส่วน   นั่นหมายความว่าในน้ำทะเลทุกๆ 1 กิโลกรัม   จะพบเกลืออยู่ 35 กรัม (ส่วนมากจะพบในรูปของไอออนโซเดียมคลอไรด์ (Na+, Cl−) ความหนาแน่นเฉลี่ยที่ผิวน้ำของมหาสมุทรอยู่ที่ 1.025 กรัมต่อมิลลิลิตร   น้ำทะเลมีความหนาแน่นมากกว่าน้ำจืด (น้ำจืดมีความหนาแน่นสูงสุดที่ 1.000 กรัมต่อมิลลิลิตร ที่อุณหภูมิ 4 องศาเซลเซียส) เพราะน้ำทะเลมีความหนักของเกลือและ Electrostriction (ไฟฟ้าที่ไม่นำกระแส  แต่อยู่ในเรื่องของสนามไฟฟ้า) จุดเยือกแข็งของน้ำทะเลอยู่ที่อุณหภูมิ −2 องศาเซลเซียสหรือ 28.4 องศาฟาเรนไฮต์ นับว่ามากกว่าน้ำจืด  ในน้ำทะเลที่มีความเข้มข้น 35 ส่วนต่อพันส่วน (35 ppt)
ความเค็ม
ถึงแม้ว่าน้ำทะเลส่วนใหญ่จะมีปริมาณเกลืออยู่ที่ระหว่างร้อยละ 3.1–3.8 แต่น้ำทะเลทั่วโลกก็ไม่ได้เหมือนกัน   อาจมีการผสมกับน้ำจืดจากการไหลของแม่น้ำหรือแหล่งน้ำออกสู่ทะเล  หรือจากการละลายของธารน้ำแข็ง   จึงเป็นสาเหตุที่ทำให้ความเค็มของน้ำทะเลในแต่ละพื้นที่แตกต่างกัน   ทะเลเปิดที่มีความเค็มมากที่สุดคือ ทะเลแดง
ซูคชปิทเซอ
ซูคชปิทเซอ (Zugspitze) เป็นภูเขาที่สูงที่สุดในประเทศเยอรมนี ภูเขาแห่งนี้ถือเป็นพรมแดนทางธรรมชาติระหว่างรัฐบาวาเรียของเยอรมนีกับรัฐทีโรลของออสเตรีย ส่วนยอดมีความสูง 2,962 เมตรเหนือระดับน้ำทะเล ยอดเขาแห่งนี้ถูกพิชิตเมื่อ 27 สิงหาคม ค.ศ. 1820 โดยโยเซ็ฟ เนาส์, โยฮัน เกออร์ค เทาเชิล และผู้นำทางไมเออร์ เทือกเขาแห่งนี้ยังเป็นที่ตั้งของธารน้ำแข็งถึงห้าแห่ง ปัจจุบันมีกระเช้าลอยฟ้าอยู่สามสายให้บริการไปจนถึงยอดเขา
คริสโตเฟอร์ ลอยด์
คริสโตเฟอร์ อัลเลน ลอยด์ (Christopher Allen Lloyd) เกิดเมื่อวันที่ 22 ตุลาคม ค.ศ. 1938 เป็นนักแสดงชาวอเมริกันเจ้าของ 3 รางวัลเอมมี
เขาเป็นที่รู้จักในบท เอ็มเม็ตต์ "ด็อก" บราวน์ ในภาพยนตร์ไตรภาคเจาะเวลาหาอดีต, บท จัดจ์ ดูม ใน Who Framed Roger Rabbit, บท ลุงเฟสเตอร์ใน The Addams Family และ Addams Family Values ก่อนหน้านั้นยังเคยรับบท Reverend Jim Ignatowski ใน Taxi และบทกัปตันยาน Bird of Prey ของคลิงกอนใน สตาร์ เทรค ภาค 3 ลอยด์ยังแสดงในรายการซีรีส์โทรทัศน์เรื่อง Deadly Games
1938
ยิ่งยง โอภากุล
ยิ่งยง โอภากุล เกิดวันที่ 9 พฤศจิกายน พ.ศ. 2497 ที่อำเภอเมืองสุพรรณบุรี จังหวัดสุพรรณบุรี ในครอบครัวคนไทยเชื้อสายจีน มีชื่อเล่นว่า "อี๊ด" เป็นพี่ชายฝาแฝดกับ ยืนยง โอภากุล หรือ แอ๊ด คาราบาว
ประวัติ
ยิ่งยง จบการศึกษาจาก คณะมัณฑนศิลป์ มหาวิทยาลัยศิลปากร แล้วเข้ามาเป็นนักดนตรีเช่นเดียวกับ ยืนยง น้องชาย แต่ไม่ได้เข้าร่วมวงคาราบาว โดยมีผลงานของตัวเองชุดแรก ชื่อ ลับลมคมใน ในปี พ.ศ. 2531 โดยมียืนยงร่วมร้องและเล่นดนตรีให้ ซึ่งยิ่งยงก็ได้เขียนในปกอัลบั้มว่า ตนเป็นผู้ดูแลรายละเอียดและให้กำลังใจน้องชายตัวเองในการทำงานทุกด้าน
ในปี พ.ศ. 2533 ได้มีอัลบั้มกับค่ายเอสพี ศุภมิตร ในเครือของช่อง 3 ชื่อชุด นายดันทุรัง  และ  อิ๊ด เป็น อิ๊ด คิดเอาเอง  มีเพลงดังชื่อเพลง ชีวิตใครชีวิตมัน และหลังเหตุการณ์พฤษภาทมิฬ ก็ได้ออกอัลบั้มพิเศษร่วมกับน้องชาย คือ พฤษภา ที่มีเพลงดังอย่าง ทะเลใจ อยู่ในนั้น โดยที่ชุดนี้หน้าปกเป็นรูปของทั้งคู่เมื่อยังเป็นทารกในอ้อมกอดของแม่ พร้อมกับมีคำโปรยว่า " ..อย่าไปเลยลูก...แม่เป็นห่วง.. " ซึ่งเป็นคำที่แม่ของทั้งคู่กล่าวไว้เมื่อรู้ว่าลูกชายตนเองจะเข้าร่วมชุมนุมในเหตุการณ์พฤษภาทมิฬ
อี๊ด ยิ่งยง มีอุปนิสัยแตกต่างจากน้องชาย โดยเป็นคนที่ไม่ใคร่ใฝ่ใจทางการเมืองหรือปัญหาทางสังคมมากนัก ดังนั้น เพลงของยิ่งยงส่วนมากจะเป็นแนวง่าย ๆ ฟังสบาย ๆ หรือสนุกสนานมากกว่า
ปัจจุบัน มีอาชีพเป็นมัณฑนากรและมีร้านจำหน่ายสินค้าให้กับชาวต่างชาติ ในโรงแรมย่านถนนเจริญนคร และในปี พ.ศ. 2553 ได้กลับมาออกอัลบั้มเพลงอีกครั้งในชุด ควายธนู ซึ่งมี 24 เพลง
ภัทราวดีเธียเตอร์
ภัทราวดีเธียเตอร์ เป็น โรงละครเอกชนและสถาบันสอนศิลปะการแสดง ตั้งอยู่ในซอยวัดระฆัง เขตบางกอกน้อย ริมฝั่งแม่น้ำเจ้าพระยา  จัดตั้งโดย ภัทราวดี มีชูธน เมื่อปี พ.ศ. 2535 แต่ได้ปิดตัวลงในกลางปี พ.ศ. 2557
บลูเบอร์รีฟิลิปปินส์
บลูเบอร์รีฟิลิปปินส์  เป็นพืชในวงศ์ Ericaceae เป็นไม้พุ่ม ดอกช่อ กลีบดอกโค้งเข้าด้านใน สีแดงอมชมพูไปจนถึงขาวอมเหลือง ผลสด รูปกลม สีน้ำเงินเข้ม กระจายพันธุ์เฉพาะในฟิลิปปินส์และอินโดนีเซีย ผลรับประทานได้ นิยมนำไปแปรรูปเป็นแยมหรือเยลลี่ และเป็นอาหารนก
หงอู่
หงอู่ (1368 - 1398) เป็นนามศักราชของจักรพรรดิจูหยวนจาง หรือจักรพรรดิหมิงไท่จู่ ปฐมจักรพรรดิแห่งราชวงศ์หมิง และยังเป็นนามศักราชแรกของราชวงศ์หมิง
ในวันที่ 4 เดือน 1 ปีแรกของศักราชหงอู่ (1368) จู ยฺเหวียนจางขึ้นครองราชบัลลังก์ที่นานกิงและประกาศตัวเองเป็นจักรพรรดิ พร้อมกับสถาปนา ต้าหมิง ในศักราชหงอู่ ไม่มีสงครามเกิดขึ้นทั้งประเทศ สังคมฟื้นตัวอย่างรวดเร็วจากสงครามในสมัยราชวงศ์ยฺเหวียน จำนวนประชากรเพิ่มขึ้นอย่างรวดเร็ว และเศรษฐกิจก็พัฒนาอย่างรวดเร็ว
ตั้งแต่จักรพรรดิหมิงไท่จู่หรือจูยฺเหวียนจางจักรพรรดิองค์แรกของราชวงศ์หมิง ก็กลายเป็นธรรมเนียมปฏิบัติที่องค์จักรพรรดิจะใช้เพียงศักราชเดียวเท่านั้นตลอดรัชสมัย (ยกเว้นจักรพรรดิหมิงอิงจงหรือจักรพรรดิเจิ้งถ่งเท่านั้นที่มีถึงสองศักราช) และจักรพรรดิที่เหลือหลังจากนั้นก็ใช้ชื่อศักราชเดียว
วันที่ 10 เดือน 5 ศักราชหงอู่ปีที่ 31 (24 มิถุนายน 1398) จักรพรรดิหมิงไท่จู่เสด็จสวรรคต ต่อมาในวันที่ 16 เดือน 5 (30 มิถุนายน 1398) เจ้าชายจู ยฺหวิ่นเหวิน พระราชนัดดาของจักรพรรดิหงอู่ขึ้นสืบราชบัลลังก์เป็นจักรพรรดิเจี้ยนเหวินพร้อมกับเปลี่ยนศักราชเป็นเจี้ยนเหวิน
วันที่ 18 เดือน 6 ศักราชเจี้ยนเหวินปีที่ 4 (1402) หลังจากยุทธการที่จิงหนานจักรพรรดิหมิงไท่จงหรือจูตี้ซึ่งขึ้นสืบราชบัลลังก์ต่อมาได้ยกเลิกศักราชเจี้ยนเหวินและเปลี่ยนกลับมาใช้ศักราชหงอู่ปีที่ 35 ก่อนจะเปลี่ยนมาใช้ศักราชหย่งเล่อในปีถัดมา ในศักราชเจี้ยนเหวินปีที่ 1 (1399) เจ้าชายจูตี้ใช้ปักกิ่งเป็นฐานที่มั่นของพระองค์
กฎการดูดกลืน
ในพีชคณิต กฎการดูดกลืน (absorption law) คือเอกลักษณ์อย่างหนึ่งที่เชื่อมโยงการดำเนินการทวิภาคสองอย่าง
สำหรับการดำเนินการทวิภาคใดๆ สองอย่าง สมมติให้เป็น $ กับ % จะนำไปสู่กฎการดูดกลืนถ้าหาก จะเห็นว่าผลสุดท้าย b หายไป เหลือแต่ a การดำเนินการ $ กับ % จะเรียกว่าเป็น dual pair
กำหนดให้เซตบางเซตมีสมบัติการปิดภายใต้การดำเนินการทั้งสองนี้ ถ้าการดำเนินการดังกล่าวมีสมบัติการสลับที่ สมบัติการเปลี่ยนหมู่ และเป็นไปตามกฎการดูดกลืน พีชคณิตนามธรรมที่เกิดขึ้นจะเป็นแลตทิซ (lattice) ตัวอย่างการดำเนินการที่เข้ากับกรณีนี้เช่น meet/join และ and/or เป็นต้น และเนื่องจากสมบัติการสลับที่กับการเปลี่ยนหมู่ มักจะมีในโครงสร้างเชิงพีชคณิตอื่นๆ (อาทิการบวกและการคูณจำนวนจริง) กฎการดูดกลืนจะเป็นสมบัติที่นิยามขึ้นของแลตทิซ ดังเช่นพีชคณิตแบบบูลหรือพีชคณิตเฮย์ทิง (Heyting algebra) ต่างก็เป็นแลตทิซ ดังนั้นจึงเป็นไปตามกฎการดูดกลืนด้วย จากตัวอย่างนี้
ฮัมซะฮ์ อิบน์ อับดุลมุฏฏอลิบ
ฮัมซะฮ์ อิบน์ อับดุลมุฏฏอลิบ (حمزة ابن عبد المطّلب) (ค.ศ.570 –625)  เป็นเศาะฮะบะฮ์ และเป็นลุงของศาสดา (نَـبِي) มุฮัมมัด
ชื่อตอนที่ยังอยู่ในวัยเด็กคือ "อบูอุมามะฮ์" (أَبُو عُمَارَةَ) และ "อบูยะอฺลา"  (أَبُو يَعْلَى). โดยมีสมญานามว่า ราชสีห์ของอัลลอฮ์ (أسد الله) และ ราชสีห์แห่งสวรรค์ (أسد الجنّة) ส่วนศาสดามุฮัมมัดได้ให้สมญานามว่า ซัยยิดุช-ชุฮาดา’ (سَـيِّـدُ الـشُّـهَـدَاء  "หัวหน้าของผู้สละชีพ")
บิดามารดา
ฮัมซะฮ์แก่กว่ามุฮัมหมัด 4 ปี แต่ซุบัยร์แย้งในฮะดีษว่า "ตุวัยบะฮได้เลื้ยงดูทั้งฮัมซะฮ์และมุฮัมหมัด" อิบน์ ซัยยิด จึงสรุปว่าฮัมซะฮ์แก่กว่ามุฮัมหมัดแค่ 2 ปี โดยหลังจากนั้นเขาพูดว่า "มีแต่พระองค์เท่านั้นที่รู้" อิบน์ ฮะญัร บันทึกว่า: "ฮัมซะฮ์เกิดก่อนมูฮัมหมัดประมาณ 2 - 4 ปี"
ฮัมซะฮ์มีความสามารถในการต่อสู้, ยิงธนู และศึกสงคราม
การแต่งงานและลูกหลาน
ฮัมซะฮ์แต่งงานสามครั้งและมีลูกหกคนได้แก่
เข้ารับอิสลาม
เขาเข้ารับอิสลามในช่วงปลายปี 615 หรือต้นปี 616 ในขณะที่เขากลับมาจากการล่าสัตว์ในทะเลทราย ได้มีคนบอกเขาว่าอบูญะฮัลได้ "ทำร้ายและต่อว่าท่านศาสดา"  "ต่อว่าศาสนาของท่านและพยายามทำให้ท่านขายหน้า" แต่มุฮัมหมัดก็ไม่ตอบโต้อะไรทั้งสิ้น  ฮัมซะฮ์จึง "รู้สึกโกรธ" และ "รีบไปหาอบูญะฮัล"ที่กะอ์บะฮ์ ขณะที่อบูญะฮัลกำลังนั่งอยู่กับผู้อาวุโส เขาจึงตีอบูญะฮัลด้วยคันธนูของเขา แล้วพูดว่า "เจ้าจะยังทำร้ายเขามั้ย ถ้าฉันอยู่ในศาสนาของเขาและพูดเหมือนอย่างที่เขาพูดล่ะ? ชกฉันสิถ้าเจ้ากล้า!" คนข้าง ๆ อบูญะฮัลพยายามจะช่วยเขา แต่อบูญะฮัลพูดว่า "ปล่อยให้อบูอุมารา [ฮัมซะฮ์] อยู่คนเดียวเถอะ ขอสาบานต่อพระเจ้า ข้าได้ดูถูกหลานชายของเขาอย่างมาก" หลังจากเหตุการณ์ครั้งนั้น ฮัมซะฮ์ได้เข้าไปในบ้านอัล-อัรกอมและเข้าอิสลาม
ครั้งแรก
มุฮัมมัดได้ส่งฮัมซะฮ์พร้อมกับคนขี่ม้า 30 คนไปที่อ่าวแถวแคว้นญุฮัยนะฮ์เพื่อหยุดคารวานชาวกุเรชที่กลับจากซีเรีย ฮัมซะฮ์ได้พบอบูญะฮัลที่กำลังคุมกองคารวานพร้อมกับคนขี่ม้า 300 คนที่ชายหาด มัจดี อิบน์ อัมร์ อัล-ญุฮัยมีได้พูดแทรกว่า "สำหรับเขาคือสันติภาพทั้งคู่" และทั้งสองกลุ่มจึงแยกจากกันโดยไม่มีการต่อสู้ใด ๆ ทั้งสิ้น
เสียชีวิต
ฮัมซะฮ์พลีชีพในสงครามอุฮุดเมื่อวันที่ 22 มีนาคม ค.ศ.625 (3 เชาวาล ฮ.ศ.3) ขณะที่มีอายุ 59 ปี (จันทรคติ)
ฮัมซะฮ์ถูกฆ่าโดยวะฮ์ชี อิบน์ ฮัรบ์ทาสชาวอบิสสิเนียของฮินด์ บินต์ อุตบะฮ์ภายใต้สัญญาว่าเขาจะเป็นอิสระถ้าเขาฆ่าฮัมซะฮ์ได้ เนื่องจากเธอแค้นที่ฮัมซะฮ์ฆ่าลุงของเธอที่สงครามบะดัร
หลังจากนั้นวะฮ์ชีได้เปิดท้องและนำตับให้ฮินด์ บินต์ อุตบะฮ์ และเธอเคี้ยวตับของเขาแล้วคายทิ้ง "จากนั้นเธอทำลายร่างกายของฮัมซะฮ์โดยนำบางส่วนจากร่างกายมาทำสร้อยข้อเท้า, สร้อยคอ และจี้ แล้วนำมันกลับไปที่มักกะฮ์"
มุฮัมมัดได้กล่าวว่า "ฉันเห็นมลาอิกะฮ์ (เทวทูต) กำลังอาบน้ำให้ฮัมซะฮ์ในสวรรค์"
ช้าง เอฟเอคัพ 2560
การแข่งขันฟุตบอล ช้าง เอฟเอคัพ ฤดูกาล 2560 เป็นการแข่งขันไทยเอฟเอคัพ ฤดูกาลที่ 22 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบที่ 2 รวมไปถึง การแข่งขันชิงถ้วยไทยแลนด์ แชมเปี้ยนส์ คัพ กับทีมแชมป์โตโยต้า ไทยลีก ต่อไป
รอบคัดเลือก
รอบคัดเลือกสำหรับทีมที่ได้ลงเล่นใน ไทยลีก 2 ฤดูกาล 2560, ไทยลีก 3 ฤดูกาล 2560, ไทยลีก 4 ฤดูกาล 2560 และ ไทยลีก อเมเจอร์ ทัวร์นาเมนต์ 2560. รอบคัดเลือกได้มีการจับสลากขึ้นเมื่อวันที่ 17 มีนาคม พ.ศ. 2560 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 5 เมษายน พ.ศ. 2560.
รอบแรก (รอบ 64 ทีมสุดท้าย)
รอบแรกจะประกอบไปด้วยสิบสโมสรที่มาจากทีมชนะเลิศของรอบคัดเลือกและห้าสิบสี่จาก ไทยลีก 2560, ไทยลีก 2 ฤดูกาล 2560, ไทยลีก 3 ฤดูกาล 2560, ไทยลีก 4 ฤดูกาล 2560 และ ไทยลีก อเมเจอร์ ทัวร์นาเมนต์ ฤดูกาล 2560. และเมื่อช่วงบ่ายของวันที่ 5 มิถุนายน พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 64 ทีมสุดท้าย
รอบสอง (รอบ 32 ทีมสุดท้าย)
รอบสองจะประกอบไปด้วย 32 สโมสรที่มาจากทีมชนะเลิศของรอบแรกที่ผ่านเข้ารอบดังนี้ 14 ทีมจาก ไทยลีก 2560, 9 ทีมจาก ไทยลีก 2 ฤดูกาล 2560, 3 ทีมจาก ไทยลีก 3 ฤดูกาล 2560 และ 6 ทีมจาก ไทยลีก 4 ฤดูกาล 2560. และเมื่อช่วงบ่ายของวันที่ 13 กรกฎาคม พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 32 ทีมสุดท้าย
รอบสาม (รอบ 16 ทีมสุดท้าย)
รอบสามจะประกอบไปด้วย 16 สโมสรที่มาจากทีมชนะเลิศของรอบสองที่ผ่านเข้ารอบดังนี้ 8 ทีมจาก ไทยลีก 2560, 7 ทีมจาก ไทยลีก 2 ฤดูกาล 2560 และ 1 ทีมจาก ไทยลีก 4 ฤดูกาล 2560. และเมื่อช่วงบ่ายของวันที่ 12 กันยายน พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 16 ทีมสุดท้าย
รอบก่อนรองชนะเลิศ (รอบ 8 ทีมสุดท้าย)
รอบก่อนรองชนะเลิศ (รอบ 8 ทีมสุดท้าย) จะประกอบไปด้วย 8 สโมสรที่มาจากทีมชนะเลิศของรอบสามที่ผ่านเข้ารอบดังนี้ 5 ทีมจาก ที1, สองสโมสรจาก ที2, และหนึ่งสโมสรจาก ที4. รอบก่อนรองชนะเลิศ (รอบ 8 ทีมสุดท้าย) จะมีการจับสลากในวันที่ 11 ตุลาคม พ.ศ. 2560 เวลา 14.00 น. ที่ห้องเมต้า 1 ชั้น 2 ภายในราชพฤกษ์คลับใน กรุงเทพมหานคร. แมตช์ทั้งหมดของรอบนี้จะจัดแข่งขันขึ้นในวันที่ 18 ตุลาคม พ.ศ. 2560.
รอบรองชนะเลิศ
รอบรองชนะเลิศ (รอบ 4 ทีมสุดท้าย) จะประกอบไปด้วย 4 สโมสรที่มาจากทีมชนะเลิศของรอบก่อนรองชนะเลิศที่ผ่านเข้ารอบ. รอบรองชนะเลิศ (รอบ 4 ทีมสุดท้าย) จะมีการจับสลากในวันที่ 19 ตุลาคม พ.ศ. 2560 เวลา 13.30 น. ที่ห้องเมต้า 1 ชั้น 2 ภายในราชพฤกษ์คลับใน กรุงเทพมหานคร. แมตช์ทั้งหมดของรอบนี้จะจัดแข่งขันขึ้นในวันที่ 1 พฤศจิกายน พ.ศ. 2560.
วัคซีนเชื้อตาย
วัคซีนเชื้อตาย (killed vaccine, inactivated vaccine) เป็นวัคซีนประเภทหนึ่งที่ประกอบจากตัวไวรัส แบคทีเรีย หรือจุลชีพก่อโรคที่เพาะขึ้นแล้วทำให้ตายหรือไม่สามารถเพิ่มจำนวนได้ จึงไม่สามารถก่อโรคได้ เทียบกับวัคซีนเป็นๆ (live vaccine) ที่ใช้จุลชีพก่อโรคที่ยังเป็นๆ ถึงแม้แทบทั้งหมดก็จะเป็นวัคซีนที่ลดฤทธิ์เชื้อแล้ว (attenuated vaccine) จุลชีพก่อโรคของวัคซีนที่ฆ่าเชื้อจะเพาะในภาวะที่ควบคุมแล้วฆ่าเพื่อลดศักยภาพก่อโรคและป้องกันไม่ให้ติดโรคจากวัคซีน ไวรัสอาจฆ่าด้วยวิธีต่างๆ เช่น ด้วยความร้อนหรือฟอร์มาลดีไฮด์
วัคซีนเชื้อตายยังสามารถแบ่งประเภทได้อีกตามวิธีที่ใช้ฆ่าเชื้อ เพราะไวรัสฆ่าเชื้อมักทำให้ภูมิคุ้มกันตอบสนองอ่อนกว่าเทียบกับเมื่อใช้ไวรัสเป็นๆ การใส่ตัวเสริมภูมิคุ้มกัน (immunologic adjuvant) หรือการฉีดยาหลายครั้งอาจจำเป็นเพื่อให้เกิดภูมิคุ้มกันที่มีประสิทธิภาพ วัคซีนที่ลดฤทธิ์มักเลือกใช้กับคนสุขภาพดีเพราะการใช้วัคซีนเพียงโดสเดียวก็มักจะปลอดภัยและมีประสิทธิภาพดีมาก แต่บางคนก็ไม่สามารถรับวัคซีนลดฤทธิ์ได้เพราะเสี่ยงเกิน (เช่น คนชรา หรือคนที่ภูมิคุ้มกันบกพร่อง) สำหรับคนเหล่านั้น วัคซีนฆ่าเชื้อแล้วก็จะช่วยป้องกันโรคได้
ตัวอย่าง
ตัวอย่างของวัคซีนเชื้อตาย เช่น:
กลไก
เมื่อทำลายอนุภาคจุลชีพก่อโรคแล้ว จุลชีพก็จะไม่สามารถแพร่พันธุ์ แต่ยังคงสภาพบางอย่างที่ระบบภูมิคุ้มกันสามารถระบุแล้วตอบสนองด้วยกลไกแบบปรับตัวได้ เมื่อผลิตอย่างถูกต้อง วัคซีนย่อมไม่สามารถแพร่โรค แต่การฆ่าจุลชีพก่อโรคอย่างไม่ถูกต้องอาจทำให้ติดโรคได้ เพราะจุลชีพก่อโรคที่ฆ่าแล้วมักจะทำให้ภูมิคุ้มกันตอบสนองอ่อนกว่าจุลชีพเป็นๆ การผสมใส่ตัวเสริมภูมิคุ้มกัน (immunologic adjuvant) หรือการฉีดยาหลายครั้งอาจจำเป็นเพื่อให้เกิดภูมิคุ้มกันที่มีประสิทธิภาพ
พิเศษ สังข์สุวรรณ
พิเศษ สังข์สุวรรณ หรือ ร้อยโท พิเศษ สังข์สุวรรณ เกิดเมื่อวันที่ 9 สิงหาคม พ.ศ. 2491 มีชื่อเล่นว่า ต้า (มาจากโตโยต้า ยี่ห้อรถของพ่อ) มีอาชีพเป็นนักประพันธ์เพลง นักแสดง นักเขียนบท รวมถึงผู้กำกับภาพยนตร์
การทำงาน
เริ่มเป็นที่รู้จักจากการแต่งเพลงประกอบภาพยนตร์โฆษณา รถยนต์โตโยต้า โคโรลล่า ซึ่งได้ใช้ทักษะภาษาอังกฤษที่โดดเด่นสมเป็นศิษย์เก่าโรงเรียนอัสสัมชัญศรีราชา จากนั้นจึงได้โชว์ฝีมือในเพลงประกอบภาพยนตร์ดังอย่างเรื่อง ทองพูน โคกโพ ราษฎรเต็มขั้น ซึ่งส่งผลให้เขาได้แต่งเพลงประกอบภาพยนตร์ของหม่อมเจ้าชาตรีเฉลิม ยุคลในอีกหลายๆเรื่อง
ในเพลงโฆษณาชุด ผึ้ง ของธนาคารกสิกรไทย ยังได้รับรางวัลพระราชทานจากสมเด็จพระเทพรัตนราชสุดาฯ สยามบรมราชกุมารีอีกด้วย ทั้งนี้พิเศษยังลงแรงเป็นนักแสดงในภาพยนตร์อีกหลายเรื่อง อาทิเช่น ภาพยนตร์เรื่อง กล่อง, เพื่อเพื่อน เพื่อฝัน เพื่อวันเกียรติยศ และลองของ เป็นต้น
เสียชีวิต
พิเศษ สังข์สุวรรณเสียชีวิตเมื่อวันที่ 1 กุมภาพันธ์ พ.ศ. 2551 เวลา 6.40 นาที ด้วยโรคมะเร็งขณะอายุได้ 59 ปี และสวดอภิธรรมที่วัดมกุฏกษัตริยารามราชวรวิหาร
อัลบั้มเดี่ยว
เพลงเบ็ดเตล็ด เนื้อร้อง เพลง "ดอกราตรี" ในอัลบั้ม "ทีเล่น ทีจริง" ของ ดนู ฮันตระกูล (2537) ทำนองโดย ดนู ฮันตระกูล ขับร้องโดย สุภัทรา อินทรภักดี
พระปทุมพุทธเจ้า
พระประวัติ
พระปทุมะพุทธเจ้า ประสูติเป็นพระมหาปทุมราชกุมาร ในราชวงศ์กษัตริย์แห่งจัมปกะนคร พระราชบิดาทรงพระนามว่าพระเจ้าอสมราช และพระราชมารดาทรงพระนามว่าพระนางอสมา พระประยูรญาติทั้งหลายได้ขนานพระนามว่า ปทุมะ เพราะเมื่อพระองค์ประสูติ ได้บังเกิดดอกบัวตกลงมาจากท้องฟ้าลงสู่มหาสมุทรทั่วทั้งชมพูทวีป มหาปทุมราชกุมารทรงเกษมสำราญอยู่ในปราสาท ๓ หลัง ชื่อ นันทุตตระ วสุตตระ และยสุตตระ มีพระมเหสีพระนามว่า อุตตราเทวี และทรงมีสนมนารีแวดล้อมอีก ๓๓,๐๐๐ นาง
พระปทุมะพุทธเจ้าทรงแสดงปฐมเทศนา แก่พระภิกษุผู้บรรพชาตามจำนวน ๑ โกฏิ ที่ธนัญชัยราชอุทยาน ใกล้กรุงธัญญวดี ทำให้พระภิกษุ ๑ โกฏินั้น สำเร็จเป็นพระอริยบุคคล
ประชุมสาวกสันนิบาต
พระปทุมะพุทธเจ้า ทรงประชุมสาวกสันนิบาต ๓ ครั้ง
พระวรกาย
พระปทุมะพุทธเจ้ามีพระวรกายสูง ๕๘ ศอก มีพระรัศมีแผ่ออกไปทุกทิศ เมื่อพระชนมายุได้ ๑๐๐,๐๐๐ ปี จึงปรินิพพาน พระศาสนาก่อนอันตรธานหายไปสามารถดำรงอยู่ได้ถึง ๑๐๐,๐๐๐ ปี
ความเกี่ยวข้องกับพระพุทธโคดม
ในสมัยของพระปทุมะพุทธเจ้าผู้ประเสริฐดั่งดอกอุบล พระศาสนาเจริญรุ่งเรืองยิ่งนัก พระโพธิสัตว์ได้บังเกิดเป็นพญาราชสีห์ อาศัยอยู่ในป่าใหญ่
เมื่อพระพุทธองค์และพระสาวกออกจากนิโรธสมาบัติ ทรงเห็นพญาราชสีห์ เฝ้าระวังภัยให้พระองค์และภิกษุสงฆ์ พระองค์ทรงกล่าวพุทธพยากรณ์ว่า "พญาราชสีห์นี้ นานไปในอนาคตกำหนดอีก 1 อสงไขยกับอีกเศษแสนกัป จะได้ตรัสเป็นพระพุทธเจ้าองค์หนึ่ง มีนามว่า พระศรีศากยมุนีโคดมพุทธเจ้า"
ธงชาติเฮติ
ธงชาติเฮติ มีลักษณะเป็นธงสี่เหลี่ยมผืนผ้ากว้าง 3 ส่วน ยาว 5 ส่วน พื้นธงแบ่งครึ่งออกเป็น 2 ส่วนตามแนวนอน ครึ่งบนพื้นสีน้ำเงิน ครึ่งล่างพื้นสีแดง ที่กลางธงมีรูปตราแผ่นดินของเฮติในรูปสี่เหลี่ยมผืนผ้าพื้นสีขาว ในส่วนของธงพลเรือนนั้น เป็นธงสองแถบแบ่งครึ่งตามแนวนอนสีน้าเงิน-แดง ไม่มีภาพตราแผ่นดิน
แบบธง
ธงชาติผืนที่ใช้อยู่ในปัจจุบัน และ ตราแผ่นดิน ออกแบบครั้งแรกโดย อาแล็กซองดร์ เปซียง (Alexandre Pétion) เมื่อปี ค.ศ. 1806 ในวรรคที่ 3 ของรัฐธรรมนูญแห่งสาธารณรัฐเฮติฉบับปัจจุบัน ประกาศใช้เมื่อ 25 กุมภาพันธ์ พ.ศ. 2530.
ตราแผ่นดินดังกล่าวนี้ใช้สำหรับบ่งบอกว่าเป็นธงชาติสำหรับทางราชการ (เริ่มใช้เป็นธรรมเนียมนับตั้งแต่ ค.ศ. 1843 เป็นต้นมา) ดวงตราดังกล่าวนั้นแสดงภาพของยุทธภัณฑ์ต่างๆ แสดงความพร้อมในการปกป้องอิสรภาพ กองรวมกันภายใต้ต้นปาล์มแห่งเอกราช ที่ยอดต้นปาล์มนั้นสวมไว้ด้วยหมวกแห่งเสรีภาพ ซึ่งแสดงในรูปของหมวกฟรีเจียงสีแดง เบื้องล่างของรูปดังกล่าวมีแพรแถบสีขาวจารึกคำขวัญภาษาฝรั่งเศสว่า "L'Union Fait La Force" อันมีความหมายว่า "ความสามัคคีก่อกำเนิดซึ่งกำลัง" สำหรับธงชาติสำหรับใช้โดยพลเรือนนั้นจะไม่มีรูปตราแผ่นดิน  ธงที่ใช้อยู่ในปัจจุบันนี้เป็นแบบธงที่ได้ประกาศใช้อย่างเป็นทางการเมื่อวันที่ 25 กุมภาพันธ์ ค.ศ. 1987
ประวัติ
สีน้ำเงินและสีแดงในธงชาติเฮติมีที่มาจากธงชาติฝรั่งเศสผู้เป็นเจ้าอาณานิคมเดิม ในการปฏิวัติเฮติเมื่อ ค.ศ. 1803 นั้น ธงไตรรงค์ของฝรั่งเศสได้ถูกฉีกออกโดยฌอง ฌาคส์ เดสซาลีนส์ (Jean-Jacques Dessalines) ผู้นำในการปฏิวัติครั้งนั้น (ต่อมาได้ตั้งตนเองเป็นผู้ปกครองเฮติในฐานะปฐมจักรพรรดิแห่งจักรวรรดิเฮติ) จากนั้นเขาได้ให้หญิงคนหนึ่งนำเอาเฉพาะสีน้ำเงินและสีแดงของธงเดิมมาเย็บต่อกันเพื่อสร้างขึ้นเป็นธงชาติใหม่ของเฮติ โดยสีน้ำเงินหมายถึงประชากรชาวเฮติที่เคยตกเป็นทาสของฝรั่งเศส สีแดงหมายถึงประชาชนที่เป็นเชื้อชาติลูกผสมระหว่างคนผิวดำและคนพื้นเมือง ซึ่งเรียกรวมกันว่า พวกมูแลตโต (mulatto) ส่วนตราแผ่นดินในธงนั้นได้เพิ่มลงในธงเมื่อปี ค.ศ. 1806 โดยตราดังกล่าวออกแบบครั้งแรกโดย อาแล็กซองดร์ เปซียง ผู้เป็นประธานาธิบดีหลังจากที่จักรพรรดิเดสซาลีนส์ถูกลอบปลงพระชนม์ในปีนั้น
เจ้าจอมมารดากลีบ ในพระบาทสมเด็จพระปิ่นเกล้าเจ้าอยู่หัว
เจ้าจอมมารดากลีบ เป็นพระสนมเอกในพระบาทสมเด็จพระปิ่นเกล้าเจ้าอยู่หัว เคยต้องโทษคดีทำเสน่ห์ยาแฝดพระบาทสมเด็จพระปิ่นเกล้าเจ้าอยู่หัว​ ถูกเนรเทศไปอยู่เมืองสุโขทัย ภายหลังพระบาทสมเด็จพระปิ่นเกล้าเจ้าอยู่หัว​สวรรคต พระบาทสมเด็จพระจอมเกล้าเจ้าอยู่หัว​ทรงพระราชทานอภัยโทษให้ และให้กลับไปอยู่สุโขทัยตามเดิม
ประวัติ
เจ้าจอมมารดากลีบ สันนิษฐานว่าคงจะเป็นธิดาของเจ้าบ้านผ่านเมือง หรือกรมการเมือง หรือบิดาเป็นผู้มีเชื้อสายเมืองสุโขทัย เพราะหลังพระบาทสมเด็จพระปิ่นเกล้าเจ้าอยู่หัวสวรรคตแล้วได้กลับไปอยู่ที่สุโขทัย เจ้าจอมมารดากลีบได้ถวายตัวเป็นพระสนมในพระบาทสมเด็จพระปิ่นเกล้าเจ้าอยู่หัว ตั้งแต่ยังทรงดำรงพระยศเป็นสมเด็จพระเจ้าน้องยาเธอ เจ้าฟ้ากรมขุนอิศเรศรังสรรค์ หลังจากพระราชสวามีได้รับพระราชทานบวรราชาภิเษกเป็นพระบาทสมเด็จพระปิ่นเกล้าเจ้าอยู่หัวแล้ว หม่อมกลีบ จึงเลื่อนเป็น เจ้าจอมมารดากลีบ
เจ้าจอมมารดากลีบเป็นที่โปรดปรานของพระบาทสมเด็จพระปิ่นเกล้าเจ้าอยู่หัว ปรากฏในพระราชหัตถเลขาของรัชกาลที่ 4 ความว่า
"วังหน้า เปนหนุ่มแข็งแรง ขี่ช้างน้ำมัน ขี่ม้าเทศสูงสามศอกเศษ ยิงปืนทุกวัน ชอบการทหารมาก มีวิทยาคมดี ฤๅษีมุนี แพทย์หมอมีวิทยานับถือเข้าอยู่ด้วยมาก ผู้หญิงก็รักมาก เลี้ยงลูกเมียดี เจ้ากลีบเปนพระมเหษี เฮอมายิสตีข้างใน..."
เนื่องด้วยมีฝีมือทำอาหาร จึงได้เป็นนายห้องเครื่อง คือเป็นหัวหน้าห้องครัววังหน้าด้วย แต่แล้วมีผู้มากราบทูลว่าเจ้าจอมมารดากลีบทำเสน่ห์ยาแฝด จึงได้โปรดคณะตระลาการในบวรพระราชวัง ไต่สวนชำระความ แต่หลังการไต่สวนก็โปรดฯให้เจ้าจอมมารดากลีบพ้นจากหน้าที่ห้องเครื่อง ให้ พระยาราชโยธามาคุมแทน ส่วนเครื่องเสวยก็ให้ผู้ชายทำทั้งหมด ป้องกันมิให้มีเรื่องนินทาเช่นนี้เกิดขึ้นอีก ต่อมาทรงประชวรเสวยพระกระยาหารไม่ได้ เหล่าข้าราชบริพารหลายคนจึงกราบทูลเสนอให้เจ้าจอมมารดากลีบกลับเข้ามาทำเครื่องเสวยใหม่ ข้าราชการเข้าชื่อกันค้ำประกัน พระบาทสมเด็จพระปิ่นเกล้าเจ้าอยู่หัว จึงรับสั่งให้เจ้าจอมมารดากลีบกลับเข้ามาคุมห้องเครื่องทำพระกระยาหารให้เสวยตามเดิม พระบาทสมเด็จพระปิ่นเกล้าเจ้าอยู่หัวก็ยังคงประชวรไม่หาย วันหนึ่งเจ้าจอมมารดากลีบทำก๋วยเตี๋ยวไปถวาย ก็ทอดพระเนตรเห็นขนเส้นหนึ่งอยู่ในชามก๋วยเตี๋ยว จึงเกิดความคลางแคลงพระทัยขึ้นมาอีก
ในเดือนต่อมา เมื่อพระบาทสมเด็จพระจอมเกล้าเจ้าอยู่หัวเสด็จมาเยี่ยมอาการประชวรของพระอนุชา พระบาทสมเด็จพระปิ่นเกล้าเจ้าอยู่หัวจึงกราบบังคมทูลเรื่องสงสัยว่าเจ้าจอมมารดากลีบจะทำเสน่ห์ยาแฝด ขอพระราชทานให้คณะตระลาการวังหลวงไต่สวน คณะตระลาการวังหลวงก็ลงความเห็นว่า เจ้าจอมมารดากลีบทำเสน่ห์ยาแฝดจริง เหล่าลูกขุนจึงปรึกษาโทษว่า ให้ริบราชบาทว์ลงพระราชอาญาเฆี่ยนแล้วให้นำไปประหารชีวิตเสีย พระบาทสมเด็จพระจอมเกล้าเจ้าอยู่หัว จึงทรงคลางแคลงพระทัยว่า เรื่องที่เจ้าจอมมารดากลีบทำเสน่ห์นี้คงจะไม่ใช่เป็นเรื่องจริง และไม่ได้เกี่ยวกับอาการประชวรของพระอนุชา จึงทรงพระราชหัตถ์เลขาให้งดโทษประหารไว้ทั้งหมด เนรเทศเจ้าจอมมารดากลีบไปอยู่สุโขทัย
พระราชโอรส-พระราชธิดา
เจ้าจอมมารดากลีบมีพระราชโอรสและพระราชธิดากับพระบาทสมเด็จพระปิ่นเกล้าเจ้าอยู่หัว 9 พระองค์ (บ้างว่า 12 พระองค์) ได้แก่
รถไฟใต้ดินเทศบาลโคเบะ
รถไฟใต้ดินเทศบาลโคเบะ เป็นเส้นทางรถไฟใต้ดินในเมืองโคเบะ มีจำนวนสองเส้นทาง
อำเภอกัลยาณิวัฒนา
กัลยาณิวัฒนา เป็นเขตการปกครองระดับอำเภอลำดับที่ 25 ของจังหวัดเชียงใหม่ และอันดับที่ 878 ของประเทศไทย จัดตั้งเมื่อ 26 ธันวาคม พ.ศ. 2552 โดยพระราชกฤษฎีกาตั้งอำเภอกัลยาณิวัฒนา จังหวัดเชียงใหม่ พ.ศ. 2552 และตั้งที่ว่าการอำเภอ ณ ตำบลแจ่มหลวง
อำเภอกัลยาณิวัฒนาเป็นอำเภอที่กระทรวงมหาดไทยได้กำหนดให้เป็น "โครงการอำเภอกัลยาณิวัฒนา เฉลิมพระเกียรติพระบาทสมเด็จพระเจ้าอยู่หัว รัชกาลที่๙ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554" ซึ่งดำเนินการโดยสำนักนโยบายและแผน สำนักงานปลัดกระทรวงมหาดไทย และหน่วยงานในสังกัดกระทรวงมหาดไทย โดยมีวัตถุประสงค์ให้อำเภอกัลยาณิวัฒนาเป็นอำเภอต้นแบบในการพัฒนาที่ยั่งยืน
ประวัติ
โครงการที่จะจัดตั้งอำเภอใหม่ในพื้นที่ดังกล่าวสามารถสืบย้อนไปได้ถึง พ.ศ. 2536 โดยเมื่อวันที่ 17 พฤษภาคม พ.ศ. 2546 สภาตำบลบ้านจันทร์ได้เสนอแยกกิ่งอำเภอออกจากสามตำบลในอำเภอแม่แจ่ม ได้มีการเตรียมการจัดตั้งกิ่งอำเภอใหม่เป็นเวลาหลายปี แต่ด้วยวิกฤตการณ์ทางการเงินในเอเชีย พ.ศ. 2540 ได้ทำให้อำเภอใหม่ทั้งหมดที่อยู่ในระหว่างการพิจารณาถูกรัฐบาลยกเลิกไปเพื่อหลีกเลี่ยงค่าใช้จ่ายเพิ่มเติม ก่อนที่จะกลับเข้าสู่ระเบียบการพิจารณาอีกครั้งในปี พ.ศ. 2548 โดยได้มีการจัดทำข้อเสนอและการศึกษาโดยจังหวัดเชียงใหม่และกรมการปกครอง กระทรวงมหาดไทย
วันที่ 2 ธันวาคม พ.ศ. 2551 คณะรัฐมนตรีไทยเห็นว่าพื้นที่ตำบลบ้านจันทร์ ตำบลแม่แดด และตำบลแจ่มหลวง แห่งอำเภอแม่แจ่ม จังหวัดเชียงใหม่ เป็นพื้นที่การท่องเที่ยว มีเนื้อที่ 674.58 ตารางกิโลเมตร และประชากร 10,561 คน มีการจัดตั้งโครงการพระราชดำริหลายโครงการ มีสภาพภูมิประเทศเป็นป่าและภูเขาสูงชัน ทุรกันดาร การคมนาคมติดต่อเพื่อขอรับบริการต่างๆ จากหน่วยงานของรัฐ ณ ที่ว่าการอำเภอแม่แจ่ม เป็นไปด้วยความยากลำบาก การให้บริการของเจ้าหน้าที่ไม่สามารถให้บริการได้อย่างทั่วถึงครอบคลุมทุกพื้นที่ ประกอบกับพื้นที่ดังกล่าวประสบปัญหาด้านความสงบเรียบร้อย เรื่องยาเสพติด และปัญหาด้านการลักลอบการตัดไม้ทำลายป่า จึงเห็นชอบให้แยกพื้นที่ดังกล่าวมาจัดตั้งเป็นอำเภอใหม่ มีวัตถุประสงค์เพื่อเฉลิมพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โดยเฉพาะ
อย่างไรก็ดี วันที่ 7 กรกฎาคม พ.ศ. 2552 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อม พระราชทานชื่ออำเภอที่จะจัดตั้งขึ้นใหม่นั้นตามที่กระทรวงมหาดไทยขอพระราชทาน ว่า "อำเภอกัลยาณิวัฒนา" แทนชื่อเดิมที่ใช้ว่า "วัดจันทร์"
เนื่องจากข้อเท็จจริงที่ว่ามีโครงการในพระราชดำริในพื้นที่ตำบลบ้านจันทร์ อำเภอที่จัดตั้งขึ้นใหม่นี้จึงไม่จำเป็นจะต้องจัดตั้งเป็นกิ่งอำเภอก่อนที่จะพัฒนาจนกลายเป็นอำเภอโดยสมบูรณ์ ที่ว่าการอำเภอกำลังอยู่ในระหว่างการก่อสร้างในหมู่ 2 ตำบลแจ่มหลวง จนกระทั่งก่อสร้างเสร็จ สภาตำบลบ้านจันทร์จะถูกใช้เป็นที่ว่าการอำเภอชั่วคราว
ดังนั้น เมื่อวันที่ 13 ตุลาคม พ.ศ. 2552 คณะรัฐมนตรีมีมติเห็นชอบร่าง "พระราชกฤษฎีกาตั้งอำเภอกัลยาณิวัฒนา จังหวัดเชียงใหม่" ตามที่กระทรวงมหาดไทยเสนอ พระบาทสมเด็จพระมหาภูมิพลอดุลยเดชมหาราช บรมนาถบพิตรลงพระปรมาภิไธยเมื่อวันที่ 18 ธันวาคม พ.ศ. 2552 ประกาศในราชกิจจานุเบกษา เล่ม 126 ตอนที่ 97 ก หน้า 7 ลงวันที่ 25 ธันวาคม พ.ศ. 2552 และมีผลใช้บังคับในวันรุ่งขึ้น โดยปรากฏเหตุผลในการประกาศใช้พระราชกฤษฎีกาฉบับนี้ว่า